Nafarroako Parlamentuko Mahaiak, 2017ko azaroaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako gaurkotasun handiko galdera, abenduaren 28ko 25/2016 Foru Legeak ezarritako araudi-aldaketen aplikazioari eta horrek 2016ko ekitaldiari dagokion Pertsona Fisikoen Errentaren gaineko Zergaren likidazioan izandako emaitzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2017ko azaroaren 13an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioaren eledun Adolfo Araiz Flamarique jaunak Gobernuari zuzendutako gaurkotasun handiko honako galdera hau aurkezten dio Legebiltzarreko Mahaiari, Ogasuneko eta Finantza Politikako kontseilariak 2017ko azaroaren 16an egin beharreko kontroleko Osoko Bilkuran erantzun dezan:

2016ko ekitaldiari dagozkion Pertsona Fisikoen Errentaren gaineko Zergaren likidazio guztiak amaiturik, jakin nahi dugu zein den ekitaldiaren emaitza orokorra, Zenbait zerga aldatu eta beste tributu-neurri batzuk hartzeari buruzko abenduaren 28ko 25/2016 Foru Legea indarrean sartu ondoren.

Hori dela-eta, gaurkotasun handiko honako galdera hau aurkezten dugu:

Zer balorazio egiten du Gobernuak Zenbait zerga aldatu eta beste tributu-neurri batzuk hartzeari buruzko abenduaren 28ko 25/2016 Foru Legeak ezarritako aldaketen aplikazioari buruz eta horrek 2016ko ekitaldiari dagokion Pertsona Fisikoen Errentaren gaineko Zergaren likidazioan izandako emaitzari buruz?

Foru parlamentaria: Adolfo Araiz Flamarique